KOMISSION ASETUS (EY) N:o 1709/97,
annettu 29 päivänä elokuuta 1997,
jäsenvaltioiden, ei kuitenkaan Espanjan ja Portugalin, lipun alla purjehtivien alusten mustakitaturskan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan,
sekä katsoo, että
tiettyjen kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä 20 päivänä joulukuuta 1996 annetussa neuvoston asetuksessa (EY) N:o 390/97 (2), sellaisena kuin se on viimeksi muutettuna asetuksella (EY) N:o 711/97 (3), vahvistetaan mustakitaturskan kiintiöt vuodeksi 1997,
kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön,
komissiolle toimitettujen tietojen mukaan jäsenvaltioiden, ei kuitenkaan Espanjan ja Portugalin, lipun alla purjehtivien tai jäsenvaltioissa, ei kuitenkaan Espanjassa ja Portugalissa, rekisteröityjen alusten mustakitaturskasaaliit ICES-alueiden V b (EY-alue), VI ja VII vesillä ovat täyttäneet jäsenvaltioille vuodeksi 1997 annetun kiintiön, lukuun ottamatta Espanjaa ja Portugalia, ja
Espanjan ja Portugalin lipun alla purjehtivien tai Espanjassa taikka Portugalissa rekisteröityjen alusten mustakitaturskasaaliit ICES-alueiden V b (EY-alue), VI ja VII vesillä eivät ole täyttäneet Espanjalle myönnettyä kiinteää määrää tai Portugalille myönnettyä määrää,
ON ANTANUT TÄMÄN ASETUKSEN:
1 artikla
Jäsenvaltioiden, ei kuitenkaan Espanjan ja Portugalin, lipun alla purjehtivien tai jäsenvaltioissa, ei kuitenkaan Espanjassa ja Portugalissa, rekisteröityjen alusten mustakitaturskasaaliiden ICES-alueiden V b (EY-alue), VI ja VII vesillä katsotaan täyttäneen yhteisölle vuodeksi 1997 osoitetun kiintiön Espanjaa ja Portugalia lukuun ottamatta.
Kielletään jäsenvaltioiden, ei kuitenkaan Espanjan ja Portugalin, lipun alla purjehtivilta tai jäsenvaltioissa, ei kuitenkaan Espanjassa ja Portugalissa, rekisteröidyiltä aluksilta mustakitaturskan kalastus ICES-alueiden V b (EY-alue), VI ja VII vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän mustakitaturskakannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä elokuuta 1997.